點解話佢抄川味美食？因為係我中學嘅時候已經開始去荃灣、深水埗食川味美食。本身已經好鍾意紅薯寬粉，川味美食又做得好食又平，所以一直鍾意到而家。二呢間鋪無論係裝修定係menu，都抄到十足，個味道又好似，勝在係俾川味美食平少少。講返我今日叫嘅嘢食 - 豬紅腩肉撈紅薯寬粉，由於係下午茶，所以我同男朋友share一碗，我男朋友唔食辣，所以叫咗無辣，但係都食到佢濕晒，因為啲炸醬有少少辣，所以如果連小小辣都食唔到嘅朋友記得要返湯會好啲。